LĪGUMA PROJEKTS
Par  ___ ---“ izpildi

Kuldīgā
 202--.gada ___.____
Kuldīgas novada pašvaldība, reģ. Nr. 90000035590, tās _____ personā, kas rīkojas, pamatojoties uz Pašvaldību likumu un Kuldīgas novada pašvaldības nolikumu, turpmāk tekstā saukta Pasūtītājs, no vienas puses, un

“__ reģ. Nr. ___, turpmāk tekstā saukts - Izpildītājs, kuru uz sabiedrības statūtu pamata pārstāv ___, no otras puses, 
abi kopā turpmāk tekstā saukti Puses, vadoties no Latvijas Republikas spēkā esošajiem normatīvajiem aktiem, pamatojoties uz iepirkuma „​​​___”, identifikācijas Nr. ___, (turpmāk tekstā – Iepirkums) nosacījumiem un rezultātiem, noslēdz šādu līgumu, turpmāk tekstā – Līgums:
1. Līguma priekšmets

1.1. Pasūtītājs uzdod, un Izpildītājs apņemas nodrošināt LED apgaismojuma, turpmāk  – Apgaismojums, pakalpojumu, izmantojot ESCO investīciju modeli, kā pilna servisa pakalpojumu uz noteiktu laiku par Līgumā noteiktajiem atlīdzības maksājumiem, kas sevī ietver esošā apgaismojuma demontāžu un utilizāciju, LED apgaismojuma piegādi, uzstādīšanu, nomaiņu, apkalpošanu, servisa apkopi, garantijas remontu, Izpildītāja konsultācijas par Apgaismojumu un tā lietošanu atbilstoši Līguma nosacījumiem, turpmāk – Pakalpojums, objektos - ____  turpmāk – Objekts.

1.2. Pakalpojums sniedzams saskaņā ar Līguma nosacījumiem, Tehnisko specifikāciju (Līguma 2.pielikums) un Tehnisko piedāvājumu (Līguma 1.pielikums). Apgaismojuma amortizācija ir 20% (divdesmit procenti) gadā no Tehniskajā piedāvājumā (Līguma 1.pielikums) noteiktā.

1.3. Precīzs Apgaismojuma apraksts (spuldžu veidi, daudzums) ir noteikts Tehniskajā specifikācijā (Līguma 2.pielikums).

1.4. Izpildītājs pēc Līguma 2.3.punktā minētā termiņa beigām nodod Apgaismojumu Pasūtītājam bez papildus atlīdzības, un Apgaismojums kļūst par Pasūtītāja īpašumu.

2. Līguma izpildes termiņš

2.1. Līgums stājas spēkā no tā parakstīšanas brīža un ir spēkā līdz brīdim, kad Puses ir izpildījušas ar Līgumu uzņemtās saistības pilnā apmērā.

2.2. Apgaismojuma uzstādīšanas laiks – 6 (seši) mēneši no Līguma noslēgšanas un Objekta nodošanas – pieņemšanas akta parakstīšanas dienas.

2.3. Apgaismojuma Pakalpojuma sniegšanas laiks – 54 (piecdesmit četri) mēneši no Apgaismojuma uzstādīšanas brīža Objektā, par ko tiek parakstīts attiecīgs nodošanas – pieņemšanas akts (Līguma 3.1.punkts).

2.4. Izpildītājs ne vēlāk kā 10 (desmit) darba dienu laikā pēc Līguma parakstīšanas ar nodošanas – pieņemšanas aktu iesniedz Pasūtītājam Apgaismojuma uzstādīšanas uzsākšanai nepieciešamos dokumentus.

3. Pakalpojuma sniegšanas kārtība

3.1. Izpildītājs piegādā un uzstāda Apgaismojumu Objektā, un Puses savā starpā paraksta nodošanas – pieņemšana aktu par Pakalpojuma sniegšanas uzsākšanu un Apgaismojuma atbilstību Līgumam. 

3.2. Pirms Apgaismojuma uzstādīšanas, Izpildītājs veic iepriekšējo apgaismojuma gaismekļu demontāžu.

3.3. Līguma 3.1.punktā noteiktā nodošanas – pieņemšanas akta parakstīšana apliecina, ka:

3.3.1. Pasūtītājs ir pārliecinājies par Apgaismojuma atbilstību Tehniskajā specifikācijā (Līguma 2.pielikums) noteiktajam; 

3.3.2. Pasūtītājs ir iepazinies ar Apgaismojuma dokumentāciju, Apgaismojuma faktisko stāvokli un gaismas kvalitāti;  

3.3.3. Apgaismojums ir piegādāts un uzstādīts atbilstoši Līguma prasībām.

3.4. Izpildītājs bez papildus maksas nodrošina Apgaismojuma servisa apkopi 1 (vienu) reizi gadā Pušu saskaņotā laikā un iesniedz Pasūtītāja pārstāvim servisa apkopes atskaiti. Ikgadējajā Apgaismojuma servisa apkopē ietilpst: 

3.4.1. visu gaismekļu vizuāla pārbaude, nepieciešamības gadījumā notīrīšana;

3.4.2. visu gaismekļu darbības pārbaude;

3.4.3. selektīva elektronikas un vadības bloka pārbaude.

3.5. Izpildītāja kontaktpersona nodrošina Pasūtītājam bezmaksas konsultācijas par Apgaismojumu un tā lietošanu darba dienās no plkst. 9.00 līdz plkst. 18.00.

3.6. Izpildītājs apliecina, ka preces un materiāli, kas tiks pielietoti Apgaismojuma uzstādīšanā un Pakalpojuma izpildē, ir jauni un nelietoti, kā arī tie atbilst Latvijas Republikas normatīvajos aktos noteiktajām prasībām.

4. Pasūtītāja saistības

4.1. Pasūtītājs apņemas:

4.1.1. nodrošināt Izpildītāja brīvu piekļuvi Objektam, Objekta gatavību esošā apgaismojuma demontāžai un utilizācijai, Apgaismojuma uzstādīšanai, pārbaudīšanai, nomaiņai, kārtējai servisa apkopei, garantijas remontam un defektu novēršanai pušu saskaņotā laikā;

4.1.2. pēc Līguma 3.1.punktā noteiktā nodošanas – pieņemšanas akta parakstīšana uzņemties visus riskus, kas saistīti ar Apgaismojuma bojājumiem, pilnīgu vai daļēju bojāeju, Apgaismojuma nozaudēšanu, zādzību, laupīšanu;

4.1.3. tiklīdz tas ir iespējams, informēt Izpildītāju, ja Apgaismojums tiek iznīcināts, sabojāts, pazaudēts vai nozagts vai iestājas kāds cits notikums, kas apdraud vai, pēc saprātīga vērtējuma, var apdraudēt Līguma izpildi, sazinoties ar Līguma 5.11.punktā noteikto Izpildītāja kontaktpersonu;

4.2. Pasūtītājs ir tiesīgs:

4.2.1. visā Līguma izpildes laikā kontrolēt Līguma noteikumu izpildi;

4.2.2. veikt Apgaismojuma nomaiņu, apkalpošanu vai uzstādīšanu bez iepriekšējas saskaņošanas ar Izpildītāju, ja Izpildītājs 3 (trīs) darba dienu laikā no informācijas saņemšanas nav novērsis Apgaismojuma defektus. Šajā gadījumā Izpildītājs atlīdzina Pasūtītājam visas izmaksas un zaudējumus, kas Pasūtītājam radušies Apgaismojuma defektu nenovēršanas rezultātā. 

4.2.3. ražotāja vai Izpildītāja darbību rezultātā radušos defektu novēršanai izmantot citu (Izpildītāja nepiedāvātu) Tehniskajai specifikācijai (Līguma 2.pielikums) atbilstošu Apgaismojumu.

4.3. Pasūtītāja kontaktpersona Līguma izpildē: ___________ (amats, vārds, uzvārds), tālruņa        Nr. ______________, e-pasta adrese: ________________.

5. Izpildītāja saistības

5.1. Izpildītājam jānodrošina nepieciešamās speciālās atļaujas un sertifikāti Līgumā noteiktā Pakalpojuma sniegšanai. Ja Līguma izpildes laikā rodas situācija, kad Izpildītājs pats nevar sniegt Pakalpojumu, tas Pakalpojuma sniegšanu deleģēs tādam apakšuzņēmējam, kas saņēmis Latvijas Republikas normatīvajos aktos noteiktās atļaujas vai sertifikātus uzticētās Pakalpojuma daļas veikšanai, vienlaikus uzņemoties pilnu atbildību par piesaistītā apakšuzņēmēja darbu.

5.2. Izpildītājs, atbilstoši Ministru kabineta 2014.gada 19.augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, nodrošina Civiltiesisko atbildības apdrošināšanu gan uzņēmumam, gan būvspeciālistam (galvenajam būvdarbu vadītājam). Izpildītāja Civiltiesiskās atbildības apdrošināšanas apdrošinājuma summa ir vienāda vai lielāka par Līguma summu, tai jābūt spēkā visu Līguma darbības laiku, un tām jābūt norādei, ka iestājoties apdrošināšanas gadījumam, Civiltiesiskās atbildības apdrošināšanas atlīdzība tiks izmaksāta tieši Pasūtītājam vai zaudējumus cietušajai trešajai personai. Būvspeciālistam  (galvenajam būvdarbu vadītājam) civiltiesiskās atbildības apdrošināšanas apdrošinājuma summai jābūt 10% apmērā no Līguma summas. Polises kopiju/-as iesniedz Pasūtītājam 15 (piecpadsmit) darba dienu laikā no Līguma parakstīšanas dienas.
5.3. Izpildītājs apņemas nodrošināt Līguma 1.1.punktā noteiktā Pakalpojuma savlaicīgu un kvalitatīvu izpildi, kā arī nekavējoties ziņot Pasūtītājam par gadījumiem vai apstākļiem, kas kavē vai var kavēt Pakalpojuma sniegšanu no Izpildītāja neatkarīgu iemeslu dēļ.

5.4. Pēc Pasūtītāja pieprasījuma vai savas iniciatīvas sniegt informāciju par Pakalpojuma izpildes gaitu.

5.5. Izpildītājs garantē Pakalpojuma izpildi atbilstoši Latvijas Republikā spēkā esošo normatīvo aktu prasībām un saskaņā ar Tehnisko specifikāciju (Līguma 2.pielikums), tostarp, Ministru kabineta 2013.gada 8.oktobra noteikumu Nr.1041 ,,Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” ievērošanu, kā arī darba drošības tehnikas noteikumu ievērošanu, uzstādot, apkalpojot un demontējot Apgaismojumu, kā arī par kaitējumu, ko viņš nodarījis Pasūtītājam un trešajām personām uzstādot, apkalpojot un demontējot Apgaismojumu.
5.6. Izpildītājam pirms Pakalpojuma uzsākšanas ir jāpārliecinās par Objekta un uz tā izbūvēto komunikāciju un konstrukciju tehnisko stāvokli. Izpildītājam jāpārliecinās, vai viņš var veikt Pakalpojumu, neradot bojājumus komunikācijām un konstrukcijām. 

5.7. Izpildītājs  ir atbildīgs par zaudējumiem, kas radušies Izpildītāja darbības vai bezdarbības dēļ Pasūtītājam vai  trešajām personām, kā arī apņemas  šos zaudējumus apmaksāt.

5.8. Izpildītājs apliecina, ka ir apmeklējis Objektu dabā un iepazinies ar visiem apstākļiem, kas varētu ietekmēt Līguma izpildi, tostarp, iepazinies ar Pakalpojuma organizēšanas iespējām.

5.9. Izpildītājs apņemas neizpaust Līguma izpildes laikā iegūto informāciju trešajām personām, kā arī ievērot Latvijas Republikā spēkā esošo normatīvo aktu prasības attiecībā uz komercnoslēpumu, fizisko personu datu aizsardzību un ierobežotas pieejamības informāciju.

5.10. Izpildītājs sniedz Pakalpojumu, sadarbojoties ar Līguma 4.3.punktā norādīto Pasūtītāja kontaktpersonu. Izpildītājs apņemas saskaņot savu darbību ar Pasūtītāju jautājumos, kuri skar Pasūtītāja intereses un saistīti ar Pakalpojuma sniegšanu.

5.11. Izpildītāja kontaktpersona Līguma izpildē: ___________ (amats, vārds, uzvārds), tālruņa        Nr. ______________, e-pasta adrese: ________________.

5.12. Gadījumā, ja Izpildītājs neiekļaujas Līgumā paredzētajos darbu izpildes termiņos, Pasūtītājam ir tiesības aprēķināt līgumsodu 1% (viens procents) apmērā no piedāvājuma līgumcenas par katru kavēto dienu, bet ne vairāk kā 10% (desmit procenti) no Piedāvājuma līgumcenas. Līgumsoda samaksa neatbrīvo Izpildītāju no Līgumā noteikto saistību izpildes.

6.  Līguma atlīdzības noteikšanas un norēķinu kārtība

6.1. No pieņemšanas – nodošanas akta par Apgaismojuma uzstādīšanu un Pakalpojuma uzsākšanu parakstīšanas brīža Objektā, Pasūtītājs maksā Izpildītājam atlīdzību (turpmāk – Atlīdzība), kas tiek izteikta kā ikmēneša maksājums no Piedāvājuma līgumcenas. Ikmēneša atlīdzības apmērs tiek noteikts, dalot Piedāvājuma līgumcenu ar Pakalpojuma sniegšanas laiku mēnešos (54 mēneši) (Piedāvājuma līgumcena: ____________ EUR bez pievienotās vērtības nodokļa (turpmāk – PVN); Pakalpojuma sniegšanas laiks: 54 (piecdesmit četri) mēneši; Atlīdzības maksājums: _______ / 54 mēneši = _________ EUR bez PVN/mēnesī; Atlīdzība ietver visus ar Pakalpojuma sniegšanu saistītos izdevumus).
6.2. Līguma 6.1.1.apakšpunktā norādītā Piedāvājuma līgumcena var tikt attiecīgi mainīta saskaņā ar faktiski uzstādīto Apgaismojuma apjomu un uzstādīto apgaismes vienību skaitu, kas fiksēts pieņemšanas – nodošanas aktā par Apgaismojuma uzstādīšanu un Pakalpojuma uzsākšanu.

6.3. Līdz katra mēneša 10.datumam Izpildītājs izraksta un uz Pasūtītāja e-pasta adresi _______ nosūta Pasūtītājam rēķinu par iepriekšējā mēnesī sniegto Pakalpojumu. Pasūtītāja pienākums ir apmaksāt rēķinu 30 (trīsdesmit) dienu laikā.

6.4. Izpildītājs rēķinu sagatavo elektroniski un nosūta no e-pasta adreses: ______________  Pasūtītājam uz e-pasta adresi: rekini@kuldiga.lv. Puses atzīst un apstiprina, ka elektroniski sagatavots rēķins ir derīgs bez paraksta saskaņā ar Grāmatvedības likuma 11.panta septītās daļas 1.punktu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Izpildītājs, sagatavojot rēķinu, tajā iekļauj informāciju par Līguma datumu un numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Atbilstošu Līgumam sagatavots rēķins tiek uzskatīts par nogādātu Pasūtītājam un Pasūtītājs to ir saņēmis otrajā darba dienā no dienas, kad tas izsūtīts uz šajā punktā minēto Pasūtītāja e-pasta adresi.

6.5. Atlīdzība ietver pilnu samaksu par atbilstoši Līgumam iepriekšējā mēnesī sniegtu Pakalpojumu, samaksu par attiecīgajā mēnesī veiktajiem defektu novēršanas darbiem (ražotāja un Izpildītāja rīcības rezultātā radušies defekti), kā arī samaksu par attiecīgajā mēnesī veiktajiem defektu novēršanas darbiem, kas nav klasificējami kā ražotāja vai Izpildītāja rīcības rezultātā radušies defekti.
6.6. Maksājumi tiek veikti bezskaidras naudas veidā, euro valūtā, pārskaitot naudu uz Līgumā norādīto Izpildītāja bankas norēķinu kontu.

6.7. Par rēķina samaksas brīdi uzskatāms bankas atzīmes datums Pasūtītāja maksājuma uzdevumā.
6.8. Līgumā noteikto maksājumu samaksas termiņu kavējuma gadījumā Pasūtītājs maksā Izpildītājam līgumsodu 1% (viens procents) apmērā no kavētā maksājuma summas par katru kavēto dienu, bet ne vairāk kā 10% (desmit procenti) no attiecīgajā mēnesī maksājamās summas. Līgumsoda samaksa neatbrīvo Pasūtītāju no Līgumā noteikto saistību izpildes.

7. Garantijas

7.1. Izpildītājs garantē Apgaismojuma, tostarp, ikkatras Apgaismojuma vienības kvalitāti Pakalpojuma sniegšanas laikā un Līgumā noteiktajos gadījumos bez maksas novērš šajā termiņā radušos defektus.

7.2. Ja Apgaismojums neatbilst Līgumam, tāds defekts tiek klasificēts kā ražotāja defekts un Izpildītājs to attiecīgās Apgaismojuma vienības garantijas laikā novērš par saviem līdzekļiem.

7.3. Ja Apgaismojums atbilst Līgumam un Pasūtītājs pildījis Līgumā norādītos pienākumus, konstatētais Apgaismojuma defekts tiek klasificēts kā Izpildītāja darbību rezultātā radies defekts un Izpildītājs to attiecīgās Apgaismojuma vienības garantijas laikā novērš par saviem līdzekļiem.

7.4. Izpildītājs nav atbildīgs par defektiem un atsaka to novēršanu par saviem līdzekļiem, ja Pasūtītājs nav pildījis Līgumā noteiktos pienākumus, vai tiek konstatēti Apgaismojuma ārēji mehāniski bojājumi, kas radušies Pasūtītāja vai citu trešo personu darbības rezultātā vai tie radušies Objekta bojājumu gadījumā (kas vērtējami gan kā apdrošināšanas gadījumi, gan arī tādi, ko apdrošināšanas kompānijas vērtētu kā izņēmumus no apdrošināšanas gadījumiem, piemēram, eksplozijas Objektā, plūdi vai kā tamlīdzīgi).

7.5. Pasūtītājs, informējot par to Izpildītāju, var nekavējoties veikt Apgaismojuma defektu novēršanu, ne vēlāk kā 3 (trīs) darba dienu laikā pēc Apgaismojuma defekta konstatēšanas nosūtot Izpildītāja pārstāvim defektu novēršanas aktu, turpmāk – Defektācijas akts, bet Izpildītājs apņemas sniegt Pasūtītājam atbildi par defekta veidu ne vēlāk kā 3 (trīs) darba dienu laikā pēc Defektācijas akta saņemšanas. Gadījumā, ja Pasūtītājs nepiekrīt Izpildītāja noteiktajam defekta veidam, Pasūtītājam ir tiesības par saviem līdzekļiem organizēt neatkarīgu ekspertīzi, lai noteiktu defekta veidu. Ja eksperts atzīst Izpildītāja viedokli par nepamatotu, Izpildītājam ir pienākums 5 (piecu) darba dienu laikā atmaksāt Pasūtītājam eksperta pakalpojumus. 

7.6. Ja Izpildītājs neatmaksā Līguma 7.5.punktā minētos eksperta pakalpojumus, Pasūtītājam ir tiesības šo summu ieturēt, veicot Izpildītājam Līgumā noteiktos maksājumus.

7.7. Pēc Pasūtītāja pieprasījuma defektus, kas nav ražotāja vai Izpildītāja darbību rezultātā radušies defekti, Izpildītājs novērš 15 (piecpadsmit) darba dienu laikā par atsevišķu samaksu, kas tiek aprēķināta atbilstoši cenai par materiāliem vai jaunai Apgaismojuma vienībai, ja jāaizstāj bojāta vienība, kā arī speciālista faktiski patērētajam laikam defekta novēršanai, piemērojot Iepirkumā noteikto speciālista darba stundas likmi. Vienas speciālista darba stundas cena ir ____ EUR (____________eiro un ___ centi), neieskaitot pievienotās vērtības nodokli.

7.8. Izpildītājs Līguma 7.2. un 7.3.punktā noteiktos defektus novērš šādos termiņos:

7.8.1. defektus, kas pārsniedz 5% (pieci procenti) no Objektā uzstādītā gaismekļu daudzuma, 7 (septiņu) dienu laikā no Defektācijas akta saņemšanas brīža.

7.8.2. defektus, kas nepārsniedz 5% no katrā Objektā uzstādītā gaismekļu daudzuma, 30 (trīsdesmit) dienu laikā no Defektācijas akta saņemšanas brīža vai, atkarībā no defekta veida, citā saprātīgā laika posmā par to iepriekš vienojoties ar Pasūtītāju.

7.9. Līguma 7.8.punktā noteiktajos gadījumos Defektācijas aktu sastāda Pasūtītājs un nosūta uz Izpildītāja e-pasta adresi vai e-adresi.
7.10. Pakalpojuma ietvaros uzstādītā Apgaismojuma garantijas termiņš ir _________ (__________) no nodošanas-pieņemšanas akta par Pakalpojuma sniegšanas uzsākšanu un Apgaismojuma atbilstību Līgumam parakstīšanas dienas.

8. Nepārvaramā vara

8.1. Puses tiek atbrīvotas no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. Par nepārvaramas varas apstākļiem atzīstami tādi no Puses neatkarīgi apstākļi, kurus Puses nevarēja paredzēt un novērst saprātīgiem līdzekļiem. Pie ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas saprātīgai kontrolei un padara neiespējamu Līguma izpildi.

8.2. Pusei, kura atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (trīs) dienu laikā no šo apstākļu iestāšanās brīža.

8.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.

8.4. Līguma neizpildes vai nepienācīgas izpildes gadījumā radītā atrautā (negūtā peļņa) nevienam no Līdzējiem netiek atlīdzināta. 

9. Konfidencialitāte

9.1. Izpildītājs apņemas ievērot konfidencialitāti, tostarp:

9.1.1. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;

9.1.2. bez Pasūtītāja rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.

9.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Pasūtītājs nevar noteikt par komercnoslēpumu Līguma priekšmetu un tā izpildes rezultātu.

9.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.

9.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.

9.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

9.6. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

10. Līguma grozījumi un  izbeigšana
10.1. Līgumu var grozīt vienīgi ar Pušu savstarpēju rakstisku vienošanos.

10.2. Līguma grozījumi ir pieļaujami saskaņā ar Publisko iepirkumu likuma 61.panta nosacījumiem 

10.3. Pusēm ir tiesības pirms termiņa izbeigt Līgumu par to abpusēji rakstveidā vienojoties.

10.4. Pasūtītājs ir tiesīgs vienpusēji izbeigt Līgumu šādos gadījumos:

10.4.1. ja Izpildītājs atkārtoti, vairāk kā vienu reizi, nenodrošina Pakalpojumu Līgumā noteiktā kārtībā un termiņā vai sniedz Pakalpojumu nekvalitatīvi, neatbilstoši Līguma noteikumiem;

10.4.2. ja pret izpildītāju uzsākts maksātnespējas process vai tā darbība ir izbeigta vai pārtraukta;

10.4.3. ja Izpildītājs kavē Līguma 2.2. punktā noteikto Pakalpojuma sniegšanas uzsākšanas termiņu vairāk par 20 (divdesmit) dienām;

10.4.4. Līgumu nav iespējams izpildīt, jo Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa). 

10.4.5. Pasūtītāja rīcībā ir pietiekami pārliecinošas norādes, lai secinātu, ka Izpildītājs ir ar citiem piegādātajiem noslēdzis vienošanos, kas vērsta uz konkurences kavēšanu, ierobežošanu vai deformēšanu.

10.5. Ja Pasūtītājs Izpildītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, Apgaismojums pāriet Pasūtītāja īpašumā un Pasūtītājam nav pienākums atlīdzināt Apgaismojuma atlikušo vērtību uz Līguma izbeigšanas dienu.
10.6. Līguma 10.4. punktos noteikto iemeslu iestāšanās gadījumos:

10.6.1. Līgums tiek izbeigts paziņojuma kārtībā, t.i., Pasūtītājam ir tiesības lauzt Līgumu vismaz 10 (desmit) dienas iepriekš rakstveidā par to informējot Izpildītāju;

10.6.2. Pasūtītājam ir pienākums pieņemt ar aktu faktiski paveiktos un kvalitatīvi veiktos Pakalpojumus;

10.6.3. Pasūtītājs pārņem Objektu un Pakalpojumu savā kontrolē un var pieaicināt (ja attiecināms) citus darba veicējus.
10.7. Izpildītājam ir tiesības vienpusēji izbeigt Līgumu, par to rakstiski paziņojot Pasūtītājam 30 (trīsdesmit) dienas iepriekš, ja Izpildītājs ir konstatējis, ka ir iestājies kaut viens no šādiem nosacījumiem:

10.7.1. Pasūtītājs ir nokavējis no Līguma izrietošo maksājumu termiņu un nav samaksājis kavētos maksājumus 7 (desmit) dienu laikā pēc Izpildītāja atgādinājuma saņemšanas;

10.7.2. Pasūtītājs neievēro prasības attiecībā uz Apgaismojuma lietošanu un uzturēšanu;

10.8. Ja Izpildītājs Pasūtītāja vainas dēļ, ko var pierādīt ar pamatotiem un skaidriem pierādījumiem, izbeidz Līgumu, Izpildītājs 30 (trīsdesmit) dienu laikā pēc paziņojuma nosūtīšanas Pasūtītājam demontē uzstādīto Apgaismojumu, kas tiek fiksēts nodošanas – pieņemšanas aktā. Pasūtītājam ir pienākums atlīdzināt Apgaismojuma atlikušo vērtību. 
10.9. Ja Izpildītājs Līguma 10.7.punktā noteiktajā termiņā nedemontē Apgaismojumu, tad Pasūtītājs ir tiesīgs rīkoties ar Apgaismojumu pēc saviem ieskatiem, tostarp, lietot to uz nenoteiktu laiku.
11. Izmaiņas līgumā

11.1. Puses, savstarpēji vienojoties, ir tiesīgas izdarīt izmaiņas Līgumā, ievērojot šajā Līgumā un Publisko iepirkumu likuma 61.pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

11.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 11.3.punktā minētajos gadījumos.

11.3. Būtiski Līguma grozījumi ir pieļaujami jebkurā no šādiem gadījumiem:

11.3.1. ievērojot Līguma 11.5. punktu un ar to saistītos punktus, paredzēts veikt Līguma izpildes laikā papildus atklātus darbus vai konstatēti izslēdzami darbi. Šajā sadaļā atrunāto izmaiņu maksimālais apjoms nedrīkst pārsniegt 30% no Līguma summas;

11.3.2. nepieciešams pagarināt Līguma darbības termiņu, ievērojot Līguma nosacījumus;

11.3.3. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.
11.4. Izpildītājs nav tiesīgs veikt patvaļīgu pakalpojumu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu un termiņu. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

11.5. Līgumā noteiktos pakalpojuma apmēru un (ja attiecināms) Līguma summu Puses var grozīt par apjomiem kas nav paredzēti Iepirkuma dokumentācijā, ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 11.6. - 11.8. punkta nosacījumi.

11.6. Pasūtītājs ir tiesīgs veikt izmaiņas darbu (pakalpojuma) daudzumos Līguma darbības laikā, lai Līguma ietvaros veiktu darbus, kas nav minēti Iepirkuma dokumentācijā, bet ir uzskatāmi par nepieciešamiem, lai sasniegtu nepieciešamo galarezultātu, atbilstoši tiem mērķiem, kuriem tā paredzēta, šādos gadījumos:

11.6.1. Izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;

11.6.2. Pakalpojuma izpildes laikā atklātas neprecizitātes, kas nesakrīt ar Projekta dokumentācijā norādīto;

11.6.3. Pakalpojuma izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus Pakalpojumus, lai nepasliktinātu esošo situāciju.

11.6.4. Citos objektīvi pamatotos gadījumos, izvērtējot nepieciešamību.

11.7. Izmaiņas daudzumos Pasūtītājs var veikt pēc savas iniciatīvas, saskaņojot tos ar visām nepieciešamajām personām.

11.8. Vienību cenu noteikšana daudzumu izmaiņu gadījumā:

11.8.1. Izpildītāja piedāvājumā norādītās izmaksas ir spēkā visu Līguma darbības periodu;

11.8.2. Ja izmainītos daudzumos ir iekļauti attiecīgajai Līguma tāmes pozīcijai analoģiski vienību  veidi, tad šīm izmaiņām tiek piemērotas attiecīgās Līguma tāmes vienību izcenojumi;

11.8.3. Ja papildus vienības ietver pozīcijas, kas nav minēti Līguma tāmē un nav pielīdzināmas kādam no Līguma tāmes pozīcijas veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas, ja attiecināms, pieaicinot Pušu savstarpēji atzītu ekspertu. 

11.9. Pasūtītājs var veikt pakalpojumu atsevišķu pakalpojumu daudzumu samazināšanu atbilstoši faktiski nepieciešamajiem daudzumiem saskaņā ar uzmērījumiem, kā arī izslēdzot atsevišķus pakalpojumu veidus vai neizbūvējot iekārtas u.c., ja tas konstatē, ka tās nav nepieciešamas.
11.10. Pusēm par to vienojoties, Iepirkumā paredzētās preces vai iekārtas var tikt aizstātas ar jaunām, ja sākotnēji paredzētie ir novecojuši (piemēram, tiek ražoti efektīvāki, vai ražošana pārtraukta u.tml.) vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Objekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Pakalpojuma veikšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas precēm, kuras nomaina. Izpildītājs sagatavo un iesniedz Pasūtītājam norādīto preču salīdzinājumu ar jaunajām (nomaināmajām). Jaunajām precēm jābūt kvalitātes un īpašību ziņā analogām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā līguma izpildē neradīs Pasūtītājam papildu izmaksas vai nesamazinās Pakalpojuma kvalitāti un neietekmēs Līgumā noteikto termiņu. Izpildītājs s uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.
12. Domstarpības un strīdi

12.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā. Strīdi un domstarpības, kuras pārrunu ceļā atrisināt nav izdevies, tiks izskatīti saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.

12.2. Visus pārējos jautājumus, kas nav atrunāti Līgumā, regulē Latvijas Republikā spēkā esošie normatīvie akti.

13. Personāls un apakšuzņēmēji

13.1. Izpildītājs nav tiesīgs bez saskaņošanas ar Pasūtītāju veikt Iepirkumā norādītā personāla un apakšuzņēmēju nomaiņu, un iesaistīt papildu (jaunus) apakšuzņēmējus Līguma izpildē. Pasūtītājam ir tiesības prasīt personāla un apakšuzņēmēja viedokli par nomaiņas iemesliem.
13.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

13.2.1. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām;

13.2.2. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

13.3. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
13.4. Izpildītājam ir pienākums saskaņot ar Pasūtītāju papildu personāla un/vai apakšuzņēmēju iesaistīšanu Līguma izpildē.
13.5. Līguma izpildes laikā Izpildītājs nekavējoties paziņo Pasūtītājam par jebkurām izmaiņām, kas attiecas uz piesaistīto apakšuzņēmēju kontaktinformāciju.

14. Zaļā iepirkuma prasības
14.1. Izpildītājam jānodrošina Apgaismojumam Zaļā publiskā iepirkuma, turpmāk tekstā – ZPI, prasību piemērošana, kas noteiktas Ministru kabineta 2017.gada 20.jūnija noteikumos Nr.353 ,,Prasības zaļajam publiskajam iepirkumam un tā piemērošanas kārtība”. 

14.2. Pēc Līguma 2.3.punktā minētā termiņā beigām Izpildītājs iesniedz Pasūtītājam šādus norādījumus:

14.2.1. apgaismes iekārtu izjaukšanas norādījumus;

14.2.2. norādījumus Apgaismojuma nomaiņai un norādījumus, kuras Apgaismojuma vienības var tikt izmantotas apgaismes iekārtās, nesamazinot noradīto energoefektivitāti; 

14.2.3. norādījumus, kā lietot un uzturēt Apgaismojuma vadības ierīces.

14.3. Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas Apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 ,,Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”. 
15. Pārējie nosacījumi

15.1. Slēdzot Līgumu, visas iepriekšējās rakstiski noslēgtās un mutiskās vienošanās starp Pusēm par Līguma priekšmetu zaudē spēku.

15.2. Puses apliecina, ka ir sniegušas patiesu un pilnīgu informāciju. 

15.3. Puses apstiprina, ka tās rūpīgi iepazinušās ar Līgumu un tā pielikumiem un, ka visi noteikumi ir tām saprotami un pieņemami.

15.4. Puses ir atbildīgas par Līgumā norādīto saistību pildīšanu un Latvijas Republikā spēkā esošo normatīvo aktu ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar Latvijas Republikā spēkā esošajiem normatīvajiem aktiem.

15.5. Līguma pielikumi, grozījumi, papildinājumi stājas spēkā ar brīdi, kad tos ir parakstījušas abas Puses ar nosacījumu, ka tie nav pretrunā ar Līguma priekšmetu un pašu Līgumu. Jebkurš Līguma pielikums, kuru ir parakstījušas abas Puses, ir uzskatāms par Līguma neatņemamu sastāvdaļu.

15.6. Līgums un tā pielikumi ir noformēti latviešu valodā elektroniska dokumenta formātā un parakstīts ar drošu elektronisko parakstu, kas satur laika zīmogu. Pie katras no Pusēm atrodas 1 (viens) Līguma eksemplārs elektroniska dokumenta formā.

